**Kitöltési útmutató a talajterhelési díj bevalláshoz**

Talajterhelési díjfizetési kötelezettség azt a kibocsátót terheli, aki a műszakilag rendelkezésre álló közcsatornára nem köt rá. A díjkötelezettség akkor is fennáll, ha a lakóingatlan tulajdonosa, illetve használója a vizet a lakásban lévő fali kútról vagy az ingatlanon létesített fúrt, ásott kútból, illetve kerti csapról vételezi és ezen vízfelhasználás eredményeként szennyvíz keletkezik. Az üres telkek esetében, ahol kizárólag locsolás céljára felszerelt kerti csap van és a vízfelhasználás az ingatlanon lévő növények öntözéséhez szükséges, nem áll fenn díjfizetési kötelezettség.

1-5. pont: A kibocsátó adatait kell feltüntetni.

6. pont: A fogyasztási hely címét kell megadni.

7. pont: A fogyasztási hely helyrajzi számát kell feltüntetni.

A bevallás jellege:

- éves bevallás: amennyiben nem kötött rá a szennyvízcsatornára, illetve nem történt változás a tárgyév folyamán a kibocsátó személyében.

- záró bevallás: ha a tárgyévben az ingatlant rákötötték a szennyvízcsatornára, vagy változott a kibocsátó személye (ingatlan eladása, öröklés). Az időszak 2021.01.01-től a rákötés, illetve a kibocsátó személyének változása napjáig.

8. pont: A talajterhelési díj alapja a szolgáltatott, vagy egyedi vízbeszerzés esetében a méréssel igazolt felhasznált, illetve mérési lehetőség hiányában az átalány alapján meghatározott víz mennyiségét kell feltüntetni.

9. pont: Díjalap csökkentő tényezők:

a) pont: locsolási célú felhasználás családi házas területen 2021. május, június, július, augusztus, szeptember hónapban mért vízmennyiség 10 %-a.

b) pont: A szennyvíztárolóból Lábod Község Önkormányzata által elszállított, számlákkal igazolt szennyvíz mennyisége.

10. pont: Díjfizetési alap (A): 8. pont – (9.a.+9.b.)

11. pont: Talajterhelési díj: 10. pont (A) x 1200 Ft/m³ (E) x 1,5 (T) szorzata.

12. pont: Rendeletben megállapított kedvezmény I.: azon hónapok száma, amikor fennállt a talajterhelési díj fizetési kötelezettség (maximum 12) x 1 m³ x 1800 Ft.

13. pont: Rendeletben megállapított kedvezmény II.: (11.pont-12.pont) x 75 %

14. pont: Fizetendő talajterhelési díj: 11.pont-12.pont-13.pont.

A bevallás aláírás nélkül érvénytelen.